ছোটপর্দার দর্শকনন্দিত অভিনেত্রী জিনাত সানু স্বাগতা। শিল্পের প্রতিটি শাখায়ই তার পদচারণা রয়েছে। নৃত্য, সঙ্গীত, নাটক, চলচ্চিত্র, উপস্থাপনা ও স্টেজ পারফরমেন্সের মাধ্যমে তিনি সব শ্রেণীর দর্শক-শ্রোতাদের মন কেড়ে নিয়েছেন। সেই সঙ্গে স্ব-উদ্যোগেই গড়ে তুলেছেন ব্যান্ডদল 'মহাকাল'। বৈশাখী টেলিভিশনের নিয়মিত অনুষ্ঠান ‘আলাপ’ এর অতিথি হয়ে আসছেন তিনি। কথপোকথনের এই অনুষ্ঠান প্রতিদিন সকালে বৈশাখী টেলিভিশনের স্টুডিও থেকে সরাসরি সম্প্রচারিত হয়। প্রতি পর্বে একজন বিশিষ্ট ব্যক্তিকে আমন্ত্রণ জানানো হয়। আড্ডা-আলোচনার মাধ্যমে উঠে আসে আমন্ত্রিত অতিথির সাফল্য-ব্যর্থতার গল্প, ভবিষ্যৎ ভাবনা ইত্যাদি বিষয়।